Rencana ini ialah mengenai siri drama televisyen.  Untuk novel asal 2016, sila lihat Tiada Arah Jodoh Kita (novel).

***Tiada Arah Jodoh Kita*** ialah sebuah siri drama televisyen Malaysia 2018 dibintangi oleh Aprena Manrose, Shukri Yahaya, Hafeez Mikhail, Azar Azmi dan Erwin Dawson. Diadaptasi dari novel 2016 dengan tajuk yang sama karya Ezza Mysara, drama ini memulakan tayangan perdana di Slot Akasia TV3 bermula 13 Februari 2018 hingga 26 Mac 2018 menggantikan *Kekasih Paksa Rela*.

Siri ini boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan percintaan Afia Awliya dalam mencapai kebahagiaan dalam kehidupan. Afia Awliya bercinta dengan Fayyad Syakir. Namun Fayyad Syakir tiba-tiba meminang Afia Awliya untuk sahabatnya, Megat Wakeel yang sakit. Afia kecewa kerana Fayyad mahu menjudikan cinta mereka begitu. Namun Afia kemudiannya bersetuju untuk mengahwini Wakeel kerana sifat penyayangnya.

Pada masa yang sama, abang kepada Wakeel, Megat Aathif yang turut mengejar cinta Afia menghalang cadangan Wakeel untuk mengahwini Afia. Namun Aathif redha dengan keputusan itu. Afia mengahwini Wakeel yang menghidap kanser buah pinggang. Sejak itu, Bermulalah kehidupannya berhadapan dengan Aathif yang tidak dapat menerima Afia sebagai adik iparnya. Namun, ketelusan yang ditonjolkan Afia berjaya membuktikan mereka bahagia.

Pemergian Wakeel menyebabkan Afia mengalami kemurungan. Dia kini berhadapan dengan Fayyad yang kembali menagih cintanya. Namun Afia memilih untuk berkahwin dengan Aathif, abang Wakeel yang sememangnya menaruh perasaan pada Afia sejak mula. Perkahwinan mereka mula diuji apabila Aathif perasan akan perubahan diri Afia yang suka bercakap seorang diri dan menuduh Aathif mempunyai perempuan lain. Apabila diperiksa doktor, Afia disahkan mengalami gangguan.

Pelakon
-------

### Pelakon utama

* **Wan Syahera Putri Aprena** sebagai **Afia Awliya**
* **Shukri Yahaya** sebagai **Megat Aathif**
* **Erwin Dawson** sebagai **Fayyad Syakir**
* **Hafeez Mikail** sebagai **Megat Wakeel**
* **Azar Azmi** sebagai **Ain**

### Pelakon pembantu

* **Elfaeza Ul Haq** sebagai **Aisyah**
* **Mustaqim Bahadon** sebagai **Hazim**
* **Livonia Ricky Guing** sebagai **Nur**
* **Dian P. Ramlee** sebagai **Hajah Hamidah**
* **Aleza Shadan** sebagai **Puan Maznah**
* **Farisha Irwayu** sebagai **Hajjah Mariani**
* **Airis Yasmin** sebagai **Wardah**
* **Azhar Amir** sebagai **Tuan Amiruddin**
* **Alis Mariya** sebagai **Saidatul**
* **Azzam Zamani** sebagai **Afwan**
* **Halimah Naim** sebagai **Mak Siti**
* **Rafe Sumanteri** sebagai **Dato Zainal**
* **Rania Humairah** sebagai **Alisha**
* **Puteri Adrianna** sebagai **Wanie**

Runut bunyi
-----------

* "Kau Takdirku" - Siti Nurhaliza
* "Rahsia Tuhan" - Ippo Hafiz
* "Cinta Yang Telah Mati" - Neon
* "Jagakan Dia" - Shiha Zikir
* "Sedikit Waktu" - Alfie Alwi

Rujukan
-------

1. ↑  Drama Tiada Arah Jodoh Kita (TV3) My Infotaip (11 Februari 2018). Dicapai pada 28 Februari 2018.
2. ↑  *Tiada Arah Jodoh Kita (2018): Episod Penuh*. *YouTube*. TV3. Dicapai pada 10 Ogos 2018.

| : Slot Akasia, Setiap Isnin - Khamis , 6:58 petang |
| --- |
| Sebelumnya | Tiada Arah Jodoh Kita | Berikutnya |
| *Kekasih Paksa Rela* | *Zahir Tak Terucap* |